Subject: Küsimused riigi õigusabi kohta
From: Roheline Pärnumaa <[email-masked]>
To: "Kohtute Infoteenistus - KOHTUD" <[email-masked]>
Date: Wed, 25 Feb 2026 21:39:06 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

MTÜ Roheline Pärnumaa soovib palun teada riigi õigusabi (RÕA) võimaluste ja 
taotlemise kohta lisaks Eesti Kohtute ja Eesti Advokatuuri kodulehtedelt 
leitud infole (https://www.kohus.ee/kohtusse-poordujale/halduskohtumenetlus; 
<https://advokatuur.ee/et/vajad-advokaati/riigi-oigusabi/korduma-kippuvad-kusimused> 
https://advokatuur.ee/et/vajad-advokaati/riigi-oigusabi/korduma-kippuvad-kusimused).

Kas RÕA-d on võimalik taotleda enne kaebuse esitamist selleks, et RÕA 
advokaat kõige olulisema peakaebuse koostaks? Või põhikaebuse koostamise jm 
kulud (riigilõiv) tuleb tasuda MTÜ-l ja alles peale kaebuse esitamiset ja 
menetlusse võtmist saab esitada RÕA saamiseks taotluse?

Kas MTÜ sobivus RÕA taotlemiseks ehk MTÜ maksejõuetuse tähenduseks on MTÜ 
konto väljavõte ja kinnitus, et MTÜ-l puuduvad mistahes muud varad?

Mis kulud tuleb haldusasjas potsentsiaalselt (kõige halvemal juhul) kanda 
MTÜ-l, kellele määratakse RÕA?

Segadust tekitav oli taotlusvormi https://www.kohus.ee/en/node/4051
lõpuosas olev:

*       menetlusabi andmine ei välista ega piira menetlusabi saaja kohustust 
hüvitada kohtulahendi alusel vastaspoolele tekkinud kulutused (TsMS-i § 190 
lg 1, HKMS-i § 118 lg 1);

*       menetlusosaline, kelle kahjuks lahend tehti, kannab oma 
menetluskulud täies ulatuses ka siis, kui ta on menetluskulude kandmisest 
vabastatud või kui talle on antud menetlusabi menetluskulude tasumiseks 
(TsMS-i § 190 lg 2, HKMS-i § 118 lg 1);

*       kui hageja või tema poolel menetluses osalev kolmas isik või hagita 
menetluse avaldaja sai menetlusabi menetluskulude kandmisel, mõistetakse 
temalt hagi või avalduse rahuldamata või läbi vaatamata jätmise või asja 
menetluse lõpetamise korral menetluskulud riigituludesse täies ulatuses 
välja (TsMS-i § 190 lg 4);

Soovime selgelt aru saada, kas haldusasjas (vastaspooleks KOV) tuleb RÕA 
saanud MTÜ-l mõnel juhul tasuda kulusid (menetluskulud, vastaspoole kulud 
jne)? Kui MTÜ selleks vahendeid (raha jm varasid) ei oma, mis edasi saab? 
Kas MTÜ juhatuse liikmed on mõnel juhul kohustatud tasuma kohtumenetlusega 
seotud kulusid eraisikuna oma isiklikest vahenditest?

Lugupidamisega

Riina Georg
MTÜ Roheline Pärnumaa seaduslik esindaja